Gevriesde kos | Health24
Posted by: Amelia | 2009/11/25
Ek wil net weet of ' n mens baie voedingswaarde verloor as jy kos vries. Ek vries vir my dogtertjie (19maande) soms kos wat ons in die aand eet sodat ek kos het om vir haar te gee. (bv hoender met groente stew, maalvleis met baked beans, mielies en green pepper)
Die vries van kos gaan effense verliese aan voedingstowwe veroorsaak omdat sekere voedingstowwe soos vit C wel afgebreek word deur blootstelling aan lug (suurstof) en hitte. Dit is dus belangrik om kosse so vinnig as moontlik af te koel (dompel houer in yswater en sit die kos onder in die vrieskas waar dit die koudste is) en om suurstof uit die verpakking te verwyder (bv. dit met 'n strooitjie uit te suig) en die kos dan nie te lank bevries te hou nie. Die kosse wat jy noem, bevat oor die algemeen nie hoë vlakke vit C nie (behalwe die groen soetrissies), en behoort dus hul voedingswaarde goed te behou.